ఎమ్బీయస్‌: ఇస్రో గూఢచర్యం జరిగిందా? లేదా?
July 16 , 2017 | UPDATED 17:37 IST
ఇస్రో సైంటిస్టులు మహిళా గూఢచారుల వలలో పడి దేశరహస్యాలు అమ్మివేశారని ఆరోపణలు బయటకు వచ్చి 20 ఏళ్లు దాటిపోయింది. ఆ తర్వాత అబ్బే ఏమీ జరగలేదన్నారు. నిందితుల పట్ల సానుభూతి చూపించారు. కానీ ఆ కేసును పరిశోధించిన పోలీసు అధికారి మాత్యూస్‌ కుట్ర జరిగిందంటూ ''నిర్భయమ్‌'' అనే పేర ఆత్మకథ రాసి అచ్యుతానందన్‌ చేతుల మీదుగా విడుదల చేశాడు.
ఆరోపణల్లో చిక్కుకున్న ప్రముఖ సైంటిస్టు నారాయణన్‌ ఆ కేసంతా విదేశీ గూఢచారి సంస్థల కుట్ర అంటూ యిప్పుడో పుస్తకం రాసి వెలువరించబోతున్నాడు. తమకు వ్యతిరేకంగా విచారణాధికారి మాత్యూస్‌ సాక్ష్యాలను సృష్టించాడని అతని ఆరోపణ. ఆ మేరకు మాత్యూస్‌ సుప్రీం కోర్టులో కేసు ఎదుర్కుంటున్నాడు. వచ్చే నెల ఆగస్టులో తీర్పు రాబోతోంది. ఏది సత్యం? ఏదసత్యం? అనేది సుప్రీం కోర్టు తీర్పుతో తేటతెల్లమౌతుందని ఆశించాలి.
దీని కథ 1994 అక్టోబరులో ప్రారంభమైంది. మాల్దీవులకు చెందిన ముస్లిము మహిళ మరియం రషీదా వీసా పరిమితి దాటి పోయినా తిరువనంతపురంలో మకాం పెట్టిందని తెలిసి, ఆమెను అరెస్టు చేయడానికి కేరళ పోలీసులు వెళ్లారు. ఆమె వద్ద డైరీ దొరికింది. దానిలో మాల్దీవుల జాతీయభాష ఐన ధివేహీ భాషలో ఆమె ఏదో రాసుకుంది. దాన్ని ఇంగ్లీషులో తర్జుమా చేయించి చూస్తే దానిలో అత్యున్నత పదవుల్లో వున్న యిద్దరు ఇస్రో సైంటిస్టుల పేర్లు వున్నాయి. ఒకరు ఎస్‌.నంబి నారాయణన్‌, మరొకరు డి.శశికుమారన్‌. వాళ్లిద్దరూ రాకెట్‌ సైన్సుకి సంబంధించిన క్రయోజెనిక్‌ డెవలప్‌మెంట్‌ ప్రాజెక్టులో పనిచేస్తున్నారు.
'జూనియర్‌ కలామ్‌'గా పేరు తెచ్చుకున్న నారాయణన్‌ ఆ విభాగాధిపతి. పోలీసులు రషీదాను లోతుగా విచారించి, ఫౌజియా హసన్‌ అనే మరో మాల్దీవు మహిళ కూడా దీనిలో భాగస్వామి అని తేలితే ఆమెనూ అరెస్టు చేశారు. ఈ ఇద్దరు వనితలు పాకిస్తాన్‌ గూఢచారి సంస్థ ఐఎస్‌ఐ తరఫున పనిచేస్తున్నారని, క్రయోజెనిక్‌ టెక్నాలజీని ఇండియానుంచి తస్కరించడానికి వీళ్లను నియోగించారని, వాళ్లు యీ యిద్దరు సైంటిస్టులను తమ కామకలాపాలతో వశం చేసుకున్నారని ఆరోపణలు వచ్చాయి. ముఖ్యమంత్రిగా వున్న కరుణాకరన్‌ చర్యలు తీసుకోమని కేరళ పోలీసులను ఆదేశించాడు. వారు ఆ యిద్దరు సైంటిస్టులతో సహా అనేకమందిని అరెస్టు చేశారు.
ఆ డైరీలోనే 'బ్రిగేడియర్‌ శ్రీవాస్తవ' పేరు కూడా వుంది. సౌత్‌ జోన్‌కు ఐజిగా పనిచేస్తున్న రామన్‌ శ్రీవాస్తవనే అలా పేర్కొన్నారని భావించారు. అతను కరుణాకరన్‌కు ఆప్తుడు కావడంతో ముఖ్యమంత్రి సైతం నింద పడవలసి వచ్చింది. కాంగ్రెసులో కరుణాకరన్‌ వ్యతిరేకవర్గానికి నాయకుడిగా వున్న ఎకె ఏంటోనీ దీనిపై ఆందోళన లేవనెత్తి చాలా గలభా చేశాడు. దేశద్రోహానికి ఒడిగట్టిన సైంటిస్టులపై, ఇస్రో సంస్థపై ప్రజాగ్రహం పెల్లుబికింది. ఆ సంస్థకు చెందిన ఉద్యోగులను ఆటోవాళ్లు, టాక్సీవాళ్లు ఎక్కించుకోవడం మానేశారు. ఇస్రో బస్సులపై రాళ్లు రువ్వేవారు.
చివరకు కరుణాకరన్‌ గద్దె దిగి, ఆంటోనీకి ఆ పదవిని అప్పగించవలసి వచ్చింది. కేసు క్షుణ్ణంగా పరిశీలించడానికి సిట్‌ (స్పెషల్‌ యిన్వెస్టిగేషన్‌ టీము) ఏర్పాటు చేశారు. దానికి అధినేతగా డిఐజిగా వున్న సిబీ మాత్యూస్‌ను వేశారు. అతను ఆంటోనీకే కాక, ఊమెన్‌ చాండీకి కూడా ఆప్తుడే. సిట్‌, కేంద్రానికి చెందిన ఐబి (ఇంటెలిజెన్సు బ్యూరో) కలిసి కేసు విచారించాయి. ఐబికి అప్పట్లో డిప్యూటీ డైరక్టరుగా చేసిన ఆర్‌బి శ్రీకుమార్‌ నేతృత్వంలో జరిగిన విచారణ సందర్భంగా పోలీసులు తనను కొట్టారని, నేరం ఒప్పుకోమని లేదా ఇస్రోలో అత్యున్నత స్థానాల్లో వున్నవారిపై నింద వేయమని ఒత్తిడి చేశారని నంబి నారాయణన్‌ ఆరోపించాడు.
తనకు మరియంతో ముఖపరిచయం కూడా లేదన్నాడు. నారాయణన్ని జైల్లో 50 రోజుల పాటు వుంచారు. ఆరోగ్యం పాడవడంతో ఆసుపత్రిలో పెట్టారు. కష్టసమయంలో ఇస్రో తనకు మద్దతుగా నిలవలేదని నారాయణన్‌ ఫిర్యాదు. ఇస్రోకి చైర్మన్‌గా వున్న కస్తూరిరంగన్‌ 'లీగల్‌ వ్యవహారంలో మేమెలా జోక్యం చేసుకుంటాం?' అన్నాడు. పరిస్థితులు యిలా వుండగా కొన్నాళ్లకు కేసును సిబిఐకు అప్పగించారు. కేరళ పోలీసు, ఐబి (ఇన్‌ఫర్మేషన్‌ బ్యూరో) కలిసి సేకరించిన సాక్ష్యాలను సిబిఐ కొట్టిపారేసింది. గూఢచర్యం జరగలేదని తేల్చేసింది. 1996 నాటికల్లా నిందితులందరినీ విడుదల చేసేసి, కేసు క్లోజ్‌ చేసేసింది కూడా. ఈ సెక్స్‌ స్కాండల్‌ను మాత్యూస్‌, అతని యిద్దరు సహాయకులు కల్పించారు కాబట్టి వారిపై తగు చర్య తీసుకోవాలని సిబిఐ సుప్రీం కోర్టుకు నివేదిక యిచ్చింది.
సుప్రీం కోర్టు సిబిఐ చర్యను సమర్థించింది కూడా. నిజానిజాలు ఎలాగున్నా, నిందితుల కెరియర్లు నాశనమయ్యాయి. నంబి నారాయణన్‌కు ఉద్యోగం వెనక్కి యిచ్చినా అతి ముఖ్యమైన క్రయోజెనిక్‌ డిపార్టుమెంటు నుంచి తప్పించి బెంగుళూరుకు బదిలీ చేశారు. 2001లో రిటైరయ్యాడు. జరిగినదానితో సమాధానపడి శశికుమారన్‌ వూరుకున్నా, నారాయణన్‌ మాత్రం వూరుకోదలచలేదు. నా కెరియర్‌, నా ప్రతిష్ఠ నాశనమయ్యాయి. కుటుంబపరంగా నష్టపోయాను. అందువలన నాపై తప్పుడు కేసులు బనాయించిన అధికారులపై చర్య తీసుకోవాలి. నాకు పది లక్షల రూ.లను పరిహారంగా యివ్వాలి అని కేసు పెట్టాడు.
1996లో కేరళలో కాంగ్రెసు ప్రభుత్వం పడిపోయి లెఫ్ట్‌ గవర్నమెంటు అధికారంలోకి వచ్చింది. వాళ్లు కేసు తిరగతోడి టిపి సేన్‌కుమార్‌ అనే అధికారికి అప్పగించారు. అయినా అతను కొత్త ఆధారాలు కనిపెట్టలేదు. సిబిఐ సిఫార్సు చేసినా లెఫ్ట్‌ ప్రభుత్వం మాత్యూస్‌పై చర్యలు తీసుకోలేదు. నారాయణన్‌ కోర్టులో కేసు వేశాడు కదా, దాని తీర్పు వచ్చేదాకా వేచి చూస్తున్నాం అంది. 2001లో నేషనల్‌ హ్యూమన్‌ రైట్స్‌ కమిషన్‌ నారాయణన్‌కి రూ.1 కోటి నష్టపరిహారం యిమ్మనమని కేరళ ప్రభుత్వాన్ని ఆదేశించింది. కేరళ హైకోర్టు రూ.10 లక్షలు యిమ్మనమంది.
నారాయణన్‌ కథను ఆధారంగా చేసుకుని సినిమా తీస్తామని కొందరు ముందుకు వచ్చారు. నారాయణన్‌పై సానుభూతి పెరిగిన కొద్దీ మాత్యూస్‌ విలన్‌గా తోచసాగాడు. కొంతమంది రిపోర్టర్లు ఒక కథనాన్ని ముందుకు తెచ్చారు. దాని ప్రకారం - 1994 మధ్యలో కేరళ ముస్లిం లీగ్‌కు చెందిన కేరళ మంత్రి ఒకరు కువాయిత్‌ నుంచి కొందరు కువాయిత్‌ పౌరులను కేరళలోని ఒక ఫంక్షన్‌కు ఆహ్వానించాడు. సదరు అతిథులను కేంద్రం అవాంఛిత వ్యక్తులుగా (పెర్సానా నాన్‌-గ్రేటా) పరిగణిస్తుంది. వీళ్లు కేరళకు రాకుండా చూడమని కేంద్ర హోం శాఖ స్పెషల్‌ బ్రాంచ్‌ వారిని ఆదేశించింది.
దానితో బాటు వీసా పరిమితి ముగిసిపోయినా కేరళలో నివాసముంటున్న విదేశీయులకు తనిఖీ చేయమంది. మాల్దీవుల నుంచి వచ్చిన మరియం రషీదా అనే మహిళ ఇండియన్‌ ఎయిర్‌లైన్సు వారు తమ ఫ్లయిట్స్‌ రద్దు చేయడం వలన వెనక్కి వెళ్లలేక పోయింది. తన వీసా గడువు ముగిసిపోవడంతో దాన్ని పొడిగించుకుందామని సిటీ పోలీసు కమిషనర్‌ ఆఫీసుకు రెండు, మూడు సార్లు వచ్చింది. ఆ డెస్కు చూసే అధికారి లేకపోవడంతో విజయన్‌ వద్దకు వచ్చింది. విజయన్‌ ఆమెకు సాయం చేస్తానన్నాడు కానీ దానికి బదులుగా ఆమె పొందు కోరాడు. స్ఫురద్రూపి ఐన మరియం మండిపడింది. నా గురించి ఏమనుకుంటున్నావ్‌? ఇప్పుడే ఐదునిమిషాల క్రితం మీ ఐజీ శ్రీవాస్తవతో మాట్లాడాను తెలుసా? ఒక్క ఫోన్‌ కొట్టానంటే నీ సర్వీసంతా నాశనం చేస్తాడు అని బెదిరించింది.
ఐజీగా వున్న శ్రీవాస్తవ ముఖ్యమంత్రి అండదండలతో చెలరేగిపోతున్నాడు. శ్రీవాస్తవ రిటైరయ్యేవరకు తనకు ఐజీ పోస్టు రాదని తెలిసిన డిప్యూటీ ఐజీ సిబీ మాత్యూస్‌కు శ్రీవాస్తవంటే పడదు. ఇవన్నీ తెలిసిన విజయన్‌ తను సేకరించిన సమాచారాన్ని మాత్యూస్‌ ముందు పెట్టి 'ఈమెకు మన ఐజీకి లింకుందేమో' అని సందేహం వెలిబుచ్చాడు. ఉంటే సరే, లేకపోతే పెడదాం అన్నాడు మాత్యూస్‌. కేసుని ఆ విధంగా నడిపించాడు. మరియం చేసిన కొన్ని ఫోన్‌కాల్స్‌ను దొరకబుచ్చుకుని విజయన్‌ పెద్ద కథ అల్లాడు.
దాని వలన మేత్యూస్‌ తన సీనియర్‌ను దెబ్బ తీయగలిగాడు అంటుందా కథనం. ఇతనికి వ్యక్తిగతమైన కక్ష సరే, మరి కేంద్రాధికారం కింద పనిచేసే ఐబికి ఏమైంది? అంటే దాని వెనక్కాల అంతర్జాతీయ కుట్ర వుంది అన్నారు. రోదసిలో ప్రయోగాలు చేసే దేశాలతో 'మిస్సయిల్‌ టెక్నాలజీ కంట్రోల్‌ రిజీమ్‌ (ఎంటిసిఆర్‌)' అనే పేర అమెరికా ఒక కూటమి ఏర్పరచింది. ఇండియా క్రయోజెనిక్‌ టెక్నాలజీని సంతరించుకోవడం అమెరికాకు యిష్టం లేదు.
కానీ రష్యా ఇండియాకు క్రయోజెనిక్‌ ఇంధనం తయారు చేసే టెక్నాలజీ యిస్తానంటూ 1992లో ఇండియాతో ఒప్పందం చేసుకుంది. అప్పటి అమెరికా అధ్యక్షుడు బుష్‌ దీనికి అభ్యంతరం తెలుపుతూ రష్యాకు లేఖ రాశాడు. వాళ్లు పట్టించుకోలేదు. అందువలన ఆ కార్యక్రమంలో మన ఇండియాకు అవరోధం కల్పించాలని అమెరికా సిఐఏ ద్వారా మన ఐబిని ప్రభావితం చేసింది. అందుకే ఐబి వీళ్లపై కేసు పెట్టి యీ టెక్నాలజీ కార్యక్రమాన్ని అడ్డుకుంది. ఇదీ ఆ కథనం.
ఈ విధంగా నారాయణన్‌కేే కాక భారతదేశానికి కూడా నష్టం వాటిల్లడానికి కారణం తనే అని మాటపడడంతో మాత్యూస్‌ తన వెర్షన్‌ వినిపించడానికి సమకట్టాడు. మాత్యూస్‌పై కేరళ ప్రభుత్వం చర్యేమీ తీసుకోలేదు. అతను ఎన్నో ముఖ్యమైన కేసులు చేపట్టి పరిష్కరించి మంచి పేరు తెచ్చుకున్నాడు. ఊమెన్‌ చాండీ ముఖ్యమంత్రి అయ్యాక అతను స్వచ్ఛందంగా పదవీవిరమణ చేసి, చాండీ ఆఫర్‌ చేసిన మరో మంచి పోస్టు తీసుకున్నాడు. ఇప్పుడు దాన్లోంచి కూడా బయటకు వచ్చాక గూఢచర్యం నిజంగా జరిగింది అంటూ వాదించాడు.
మరి సిబిఐ లేదంది కదా అంటే అలా అనడానికి కారణం అప్పటి ప్రధాని పివి నరసింహారావు గారి కుమారుడు ప్రభాకరరావు పేరు కూడా బయటకు రావడమే అంటాడు మాత్యూస్‌. గూఢచర్యం జరిగిందా లేదా, ఏది నిజమై వుంటుంది అని మీడియావారు కొందరు ఇవిఎస్‌ నంబూద్రి అనే సైంటిస్టును అడగ్గా ''రాకెట్‌ టెక్నాలజీ గురించి పోలీసులకు కనీస అవగాహన వున్నా యిలాటి ఆరోపణలు చేసేవారు కారు. ఓ నాలుగు పేపర్లు, మరో నాలుగు డ్రాయింగ్సు యిస్తే అవతలివాళ్లకు తెలిసిపోదు. పైగా ప్రతీ డిపార్టుమెంటుకు కొంతకొంత తెలిసి వుంటుంది. అన్ని డిపార్టుమెంటులూ సహకరిస్తే తప్ప ప్రయోజనం వుండదు.'' అన్నాడు. ఆయనను సిబిఐ విచారణకు పిలిచింది కూడా. 'నంబూద్రి నాకు కీలకమైన సమాచారాన్ని అందించారు.
అది సిబిఐకు చెప్పి వుంటే గూఢచర్యం నిజంగా జరిగిందని తేలేది.'' అన్నాడు మాత్యూస్‌. ''అబ్బే నేను మాత్యూస్‌ కేమీ చెప్పలేదు.'' అంటాడు నంబూద్రి. ఐబి అధికారి శ్రీకుమార్‌ ''నంబూద్రి వాదన అర్థరహితం. రాకెట్‌ టెక్నాలజీలో ప్రతి చిన్న విషయమూ కీలకమైనదే. ఏదైనా సొంతంగా కనిపెడితే మహా అయితే ప్రభుత్వం ఎవార్డు యిస్తుంది. అదే బయటిదేశాలకు అమ్మితే కోట్ల రూపాయలు వస్తాయి. నీ దగ్గర కొంత సమాచారం, మరొక దేశంలో మరొకరి వద్ద యింకాస్త సమాచారం సేకరించగలరు అవతలివాళ్లు. పాకిస్తాన్‌, ఉత్తర కొరియా అప్పట్లో ఇస్రోపై కన్నేసి వుంచాయి. మనవాళ్లు యిచ్చిన సమాచారాన్ని అవతలివాళ్లు ఎలా ఉపయోగించుకుంటారనేది వేరే విషయం. మన సైంటిస్టులు తమ స్నేహితురాళ్లకు సమాచారం అందించారా లేదా అనేదే కీలకం.'' అన్నాడు.
కేసు తిరగతోడిన టిపి సేన్‌కుమార్‌ ''సిబిఐ సరిగ్గా విచారణ జరపలేదు. నేను రుజువు చేయగలను. అసలు నేరమే జరగకపోయి వుంటే శ్రీవాస్తవ నాపై పగెందుకు పట్టాలి? ఈ కేసు విచారిస్తానని నా అంతట నేనేమైనా అడిగానా? ప్రభుత్వం నా కప్పగించిన పని చేశానంతే. సుప్రీం కోర్టు మూసేసిన కేసును తిరగతోడడం కరక్టు కాదని అప్పటి ప్రభుత్వానికి చెప్పాను. అయినా వాళ్లు వినలేదు. ఈ సైంటిస్టులకు ఆ అమ్మాయిలు గూఢచారిణులని తెలియదనీ, వాళ్లకు సమాచారం ఏమీ యివ్వలేదనే అనుకుందాం.
అసలు వాళ్లతో సంబంధం ఎందుకు పెట్టుకున్నారనేదైనా బయటకు రావాలిగా.'' అన్నాడు. మాత్యూస్‌ కూడా ''ఇస్రో కేసు చేపట్టడం వలన చాలామందికి శత్రువునయ్యాను. కేసు మూసేసిన తర్వాత కూడా నాపై పగ సాధించారు. మరియం పాకిస్తాన్‌ గూఢచారిణి అనేదైతే వాస్తవం. ఆమెకు టాప్‌ సైంటిస్టులతో సంబంధాలున్నాయనేది వాస్తవం. ఇక వాళ్లు ఆమెకు ఏం చెప్పారు అనేది వాళ్లకే తెలియాలి.'' అని వాదిస్తున్నాడు. నారాయణన్‌ వాదన మరోలా వుంది. ''ఇస్రో గూఢచర్యం కేసు ఎందుకు మోపారు, దానివలన ఎవరు లాభం పొందారు అనేది తెలియాలి.
ఈ కేసు కారణంగా ఇస్రో సైంటిస్టుల మనోస్థయిర్యం దెబ్బ తింది. మామూలు గవర్నమెంటు డిపార్టుమెంటులా పనిచేయసాగింది. నాలాటి వాణ్ని తప్పించడం వలన క్రయోజెనిక్‌ ప్రోగ్రామ్‌లో ఇండియా 15 ఏళ్లు వెనకబడి పోయింది. కేసు ఎందుకు పెట్టారో విచారణ జరపమని కోరుతూ నేను మలయాళంలో, ఇంగ్లీషులో పుస్తకం రాశాను. ఇంగ్లీషు వెర్షన్‌ను బ్లూమ్స్‌బరీ వాళ్లు పబ్లిష్‌ చేశారు. జులైలో విడుదల కావచ్చు.'' అంటున్నాడు.
ఈ కేసు వలన నష్టపోయామని నిందితులూ అంటున్నారు, విచారణ జరిపిన అధికారులూ అంటున్నారు. ఆగస్టులో తీర్పు యిచ్చే సమయంలో సుప్రీం కోర్టు ఏమంటుందో చూడాలి.
embiese: isro goodacharyam jariginda? leda?
July 16 , 2017 | UPDATED 17:37 IST
isro cientistulu mahila guudachaarula valalo padi desarahasyaalu ammivesaarani aaropanalu bayataku vachi 20 ellu daatipoyindi. aa tarvaata abbe emi jaragaledannaru. ninditula patla saanubhooti chuupimchaaru. cony aa kesunu parisodhinchina polisu adhikari matuse kutra jarigindantuu ''nirbhayam'' ane paera aatmakatha rasi achyutanandani chetula meedugaa vidudala cheshaadu.
aaropanallo chikkukunna pramukha cientistu narayananni aa kesanta videshee guudachaari samsthala kutra antuu yippudo pustakam rasi veluvarinchabothunnaadu. tamaku vyatirekamgaa vichaaranaadhikaari matuse saakshyaalanu srushtinchaadani athani aaropana. aa meraku matuse supreem kortulo kesu edurkuntunnadu. vache nela aagastulo teerpu rabotondi. edhi satyam? edasatyam? anedi supreem kortu teerputho tetatellamoutundani aasinchaali.
deeni katha 1994 aktobarulo praarambhamaindi. maaldeevulaku chendina muslimu mahila mariyam rashida veesa parimiti daati poina tiruvanantapuramlo makam pettindani telisi, aamenu arestu cheyadaaniki kerala poliisulu vellaaru. aame vadda diry dorikindi. daanilo maaldeevula jatiyabhasha aina dhivehi bhashalo aame edho rasukundi. daanni ingleeshulo tarjuma cheyinchi chuste daanilo atyunnata padavullo vunna yiddaru isro cientistula paerlu vunnayi. okaru esi.nambi narayananni, marokaru di.sasikumaranni. vaalliddaruu rakete sainsuki sambandhinchina criogenicke devalapmente praajectulo panichestunnaaru.
'juniery kalame'gaa paeru tecchukunna narayananni aa vibhaagaadhipati. poliisulu rasheedaanu lothugaa vichaarinchi, faujia hasani ane maro maldivu mahila kuudaa deenilo bhagaswamy ani telithe aamenuu arestu chesaru. ee iddaru vanitalu pakistanni guudachaari samstha isu tarafuna panichestunnaarani, criogenicke technologyni indiyaanunchi taskarinchadaaniki veellanu niyoginchaarani, vaallu yee yiddaru cientistulanu tama kaamakalaapaalato vasham chesukunnarani aaropanalu vachayi. mukhyamantrigaa vunna karunakaranni charyalu teesukomani kerala poliisulanu aadesinchaadu. vaaru aa yiddaru cyntistulatho sahaa anekamandini arestu chesaru.
aa dirilone 'brigadiersi srivastava' paeru kuudaa vundi. southm joneku aijiga panichestunna ramanni srivastavane alaa paerkonnaarani bhaavinchaaru. atanu karunakaranniku aaptudu kaavadamtho mukhyamantri saitam ninda padavalasi vachindi. congressulo karunakaranni vyatirekavargaaniki nayakudiga vunna eke antoni deenipai aandolana levanetti chala galabha cheshaadu. desadrohaniki odigattina cyntistulapai, isro samsthapai prajagraham pellubikindi. aa samsthaku chendina udyogulanu aatovaallu, taxivallu ekkinchukovadam maanesaaru. isro bassulapai raallu ruvvevaaru.
chivaraku karunakaranni gadde digi, antoneeki aa padavini appaginchavalasi vachindi. kesu kshunnamgaa pariseelinchadaaniki sithy (speshalle yinvestigession teemu) erpaatu chesaru. daaniki adhinetagaa digiga vunna sibi maatyuusnu vaesaaru. atanu antoneeke kaaka, oomen chaandeeki kuudaa aaptude. sithy, kendraaniki chendina aibi (intelijensu beuro) kalisi kesu vichaarinchaayi. aibiki appatlo deputy diraktaruga chesina arebi srikumarse netrutvamlo jarigina vichaarana sandarbhamgaa poliisulu tananu kottarani, neram oppukomani leda isrolo atyunnata sthaanaallo vunnavaaripai ninda veyamani ottidi chesarani nambi narayananni aaropinchaadu.
tanaku mariyamtho mukhaparichayam kuudaa ledannadu. narayananni jaillo 50 rojula paatu vunchaaru. aarogyam paadavadamtho aasupatrilo pettaaru. kashtasamayamlo isro tanaku maddatugaa nilavaledani narayananni firyaadu. isroki chairmannga vunna kasturiranganni 'leegalni vyavahaaramlo memela jokyam chesukuntam?' annadu. paristhitulu yila vundagaa konnaallaku kesunu cbiku appaginchaaru. kerala polisu, aibi (inephermeshanni beuro) kalisi sekarinchina saakshyaalanu cbi kottiparesindi. goodacharyam jaragaledani telchesindi. 1996 natikalla ninditulandarinii vidudala chesesi, kesu cloge chesesindi kuudaa. ee sexe scandallenu matuse, athani yiddaru sahaayakulu kalpinchaaru kabatti vaaripai tagu charya teesukovaalani cbi supreem kortuku nivedika yichindi.
supreem kortu cbi charyanu samarthinchindi kuudaa. nijaanijaalu elagunna, ninditula kerierlu naasanamayyaayi. nambi narayananyku udyogam venakki yichina athi mukhyamaina criogenicke departumentu nunchi tappinchi benguluruku badili chesaru. 2001loo retairayyaadu. jariginadaanito samadhanapadi sasikumaranni voorukunna, narayananni maatram voorukodalachaledu. naa keriery, naa pratishta naasanamayyaayi. kutumbaparamgaa nashtapoyanu. anduvalana naapai tappudu kesulu banaayinchina adhikaarulapai charya teesukovali. naaku padi lakshala roo.lanu parihaaramgaa yivvali ani kesu pettaadu.
1996loo keralalo congressu prabhutvam padipoyi lefte gavarnamentu adhikaaramloki vachindi. vaallu kesu tiragatodi tipi senekumarki ane adhikaariki appaginchaaru. aina atanu kotta aadhaaraalu kanipettaledu. cbi sifaarsu chesina lefte prabhutvam matyusepai charyalu teesukoledu. narayananni kortulo kesu vaesaadu kada, daani teerpu vachedaka vechi chustunnam andi. 2001loo neshanalne humani raitesm kamishan narayananniki roo.1 koti nashtapariharam yimmanamani kerala prabhutvaanni aadesinchindi. kerala hycortu roo.10 lakshalu yimmanamandi.
narayananni kathanu aadhaaramgaa chesukuni sinima teestaamani kondaru munduku vachaaru. narayanannipai saanubhooti perigina koddi matuse vilannigaa thochasagadu. kontamandi reporterlu oka kathanaanni munduku tecchaaru. daani prakaaram - 1994 madhyalo kerala muslim leegnuku chendina kerala mantri okaru kuvayite nunchi kondaru kuvayite pourulanu keralaloni oka funkshanki aahvaaninchaadu. sadaru atithulanu kendram avaanchita vyaktulugaa (persana naann-grata) pariganistundi. veellu keralaku rakunda chudamani kendra homem saakha speshalle branche vaarini aadesinchindi.
daanitho baatu veesa parimiti mugisipoyina keralalo nivaasamuntunna videsheeyulaku tanikhee cheyamandi. maaldeevula nunchi vachina mariyam rashida ane mahila indian airelinessu vaaru tama fliates raddu cheyadam valana venakki vellaleka poyindi. tana veesa gaduvu mugisipovadamto daanni podiginchukundaamani city polisu kamishanarm aafiisuku rendu, moodu saarlu vachindi. aa desku chuse adhikari lekapovadamto vijayan vaddaku vachindi. vijayan aameku saayam chestaanannaadu cony daaniki badulugaa aame pondu koradu. sphuradroopi aina mariyam mandipadindi. naa gurinchi emanukuntunnavi? ippude aidunimishala kritam mee ig srivaastavatoe matladanu telusa? okka fone kottanante nee sarveesantaa naasanam chestaadu ani bedirinchindi.
aijiga vunna srivastava mukhyamantri andadandalato chelaregipotunnadu. srivastava retairayyevaraku tanaku ig postu raadani telisina deputy ig sibi maatyuusku srivastavante padadu. ivannee telisina vijayan tanu sekarinchina samaachaaraanni matuse mundu petti 'eemeku mana igk linkundemo' ani sandeham velibuchaadu. unte sare, lekapothe pedadam annadu matuse. kesuni aa vidhamgaa nadipinchaadu. mariyam chesina konni fonecallesnu dorakabuchukuni vijayan pedda katha allaadu.
daani valana metyuse tana seeniyarnu debba teeyagaligaadu antunda kathanam. itaniki vyaktigatamaina kaksha sare, mari kendradhikaram kinda panichese aibiki emaindi? ante daani venakkaala antarjaatiiya kutra vundi annaru. rodasilo prayogaalu chese deshaalatho 'missailli technology controlle reseem (enticear)' ane paera america oka kootami erparachindi. india criogenicke technologyni santarinchukovadam americaku yishtam ledu.
cony rashya indiaku criogenicke indhanam tayaaru chese technology yistaanantuu 1992loo indiatho oppandam chesukundi. appati america adhyakshudu bushy deeniki abhyantaram teluputuu rashyaku lekha raasaadu. vaallu pattinchukoledu. anduvalana aa kaaryakramamlo mana indiaku avarodham kalpinchaalani america cia dwara mana aibini prabhaavitam chesindi. anduke aibi veellapai kesu petti yee technology kaaryakramaanni addukundi. idhee aa kathanam.
ee vidhamgaa narayananeke kaaka bhaaratadesaaniki kuudaa nashtam vaatilladaaniki kaaranam tane ani maatapadadamtho matuse tana vershan vinipinchadaaniki samakattadu. matyusepai kerala prabhutvam charyemi teesukoledu. atanu enno mukhyamaina kesulu chepatti parishkarinchi manchi paeru tecchukunnadu. oomen chandi mukhyamantri ayyaka atanu swachchandamgaa padaveeviramana chesi, chandi aafri chesina maro manchi postu teesukunnadu. ippudu daanlonchi kuudaa bayataku vachaka goodacharyam nijamgaa jarigindi antuu vaadinchaadu.
mari cbi ledandi kada ante alaa anadaaniki kaaranam appati pradhaani pivi narasimhaaraavu gaari kumarudu prabhaakararaavu paeru kuudaa bayataku ravadame antaadu matuse. goodacharyam jariginda leda, edhi nijamai vuntundi ani meediyaavaaru kondaru evse nambudri ane cientistunu adagga ''rakete technology gurinchi polisulaku kaneesa avagaahana vunna yilati aaropanalu chesevaaru kaaru. oo naalugu peparlu, maro naalugu draayingsu yiste avatalivaallaku telisipodu. paiga pratee departumentuku kontakonta telisi vuntundi. anni departumentulu sahakariste tappa prayojanam vundadu.'' annadu. aayananu cbi vichaaranaku pilichindi kuudaa. 'nambudri naaku keelakamaina samaachaaraanni andinchaaru.
adhi cbiku cheppi vunte goodacharyam nijamgaa jarigindani teledi.'' annadu matuse. ''abbe nenu matuse kemi cheppaledu.'' antaadu nambudri. aibi adhikari srikumarse ''nambudri vaadana ardharahitam. rakete technologylo prati chinna vishayamuu keelakamainade. edaina sontamgaa kanipedithe mahaa ayithe prabhutvam evaardu yistundi. adhe bayatidesaalaku ammithe kotla roopaayalu vastaayi. nee daggara kontha samacharam, maroka desamlo marokari vadda yinkaasta samacharam sekarinchagalaru avatalivaallu. pakistanni, uttara koria appatlo isropy kannesi vunchaayi. manavaallu yichina samaachaaraanni avatalivaallu ela upayoginchukuntaaranedi vere vishayam. mana cientistulu tama snehituraallaku samacharam andinchara leda anede keelakam.'' annadu.
kesu tiragatodina tipi senekumarki ''cbi sarigga vichaarana jarapaledu. nenu rujuvu cheyagalanu. asalu nerame jaragakapoyi vunte srivastava naapai pagenduku pattali? ee kesu vichaaristaanani naa antata nenemaina adigana? prabhutvam naa kappaginchina pani chesanante. supreem kortu moosesina kesunu tiragatodadam karaktu kaadani appati prabhutvaaniki cheppaanu. aina vaallu vinaledu. ee cyntistulaku aa ammayilu guudachaarinulani teliyadanee, vaallaku samacharam emi yivvaledane anukundam.
asalu vaallatho sambandham enduku pettukunnaranedaina bayataku ravaliga.'' annadu. matuse kuudaa ''isro kesu chepattadam valana chaalaamandiki satruvunayyaanu. kesu moosesina tarvaata kuudaa naapai paga saadhinchaaru. mariyam pakistanni guudachaarini anedaite vaastavam. aameku tapm cyntistulatho sambandhaalunnaayanedi vaastavam. ika vaallu aameku yem cheppaaru anedi vaallake teliyaali.'' ani vaadistunnaadu. narayananni vaadana marola vundi. ''isro goodacharyam kesu enduku moparu, daanivalana evaru laabham pondaaru anedi teliyaali.
ee kesu kaaranamgaa isro cientistula manosthayiryam debba tindi. maamuulu gavarnamentu departumentula panicheyasaagindi. nalati vaanni tappinchadam valana criogenicke progromelo india 15 ellu venakabadi poyindi. kesu enduku pettaro vichaarana jarapamani korutu nenu malayaalamlo, ingleeshulo pustakam raasaanu. ingleeshu vershanne bluemsebery vaallu pablish chesaru. julailo vidudala kaavachhu.'' antunnadu.
ee kesu valana nashtapoyamani nindituluu antunnaru, vichaarana jaripina adhikaaruluu antunnaru. aagastulo teerpu yichhe samayamlo supreem kortu emantundo chudali.